*ikt.szám: 11.-BTM/2021.*

*dátum: 2021. 12. 09..*

*tárgy: Összefoglaló a 2021.12.07. BT ülésről*

**Összefoglaló a BT 2021. december 07-én megtartott üléséről**

A BT szavazati jogú taglétszáma: 24 fő.

Jelen van szavazati jogú: 15 fő.

**Az ülés napirendje:**

1. Az FDSZ országos elnökség hírei (Horváth Csaba)
2. Szenátusi hírek, a képviselet kérdése (Hausmann Péter)
3. A Kollektív Szerződés helyzete
4. Szervezeti kérdések (Horváth Csaba)
5. Az év végi programok (Schaffné Nepel Andrea)
6. Egyebek

Horváth Csaba köszöntötte az ülés résztvevőit. Megállapította, hogy a BT ülés határozatképes.

Horváth Csaba bemutatta Dr. Máté Andreát a FDSZ PTE Szekszárdi Alapszervezetének 2021. december 05-én megválasztott elnökét.

Szavazás: a testület egyhangúlag elfogadta a napirendi pontokat.

1. **Az FDSZ országos elnökségének hírei**

Az országos elnökség 2021. november 18-án tartotta ülését. 2021. október 26-án volt az ÉSZT Kongresszus, ahol módosították az alapszabályt, azért, hogy on-line is lehessen értekezletet tartani.

Két téma került napirendre:

1. Bérkérdés: az egyetemek maguk döntik el, hogyan szabályozzák a bérkérdést. A kafetéria kérdésében nem született döntés.

2. Oltakozás kérdése. Kötelező lett téve, azzal, hogy aki nem veszi fel, az egy év munkanélküli szabadságra kötelezhető, majd elbocsátásra kerül sor. Az FDSZ elnöksége nem döntött a kérdésben.

**2. Szenátusi hírek, a képviselet kérdése (Hausmann Péter)**

2021. 11. 25-én alakuló ülés volt a Szenátusban.

A szenátori érdekképviselet tárgyában az FDSZ és az ISZ között nem született egyetértés. Dr. Majdánné dr. Mohos Mária javaslata, miszerint fel kell kérni egy mediátort, hogy döntsön a képviselet kérdésében, megfontolandó, jó ötlet.

Hausmann Péter ismertette az egyetem által kidolgozott oktatókra vonatkozó bértáblázatot. Egyelőre nem látni a Teljesítmény-értékelési Rendszert (TÉR), noha a bértábla csak azzal együtt értékelhető érdemben. Az adminisztratív dolgozók bértáblázatáról sincs még információ. Reméljük, hogy bevonnak bennünket a bértárgyalásokba, azok részleteinek kidolgozásába.

**3. A Kollektív Szerződés helyzete**

Zeller Judit beszámolt a Kollektív Szerződés jelenlegi tárgyalásáról, a szabadságolásról szóló fejezetéről, amelyben a szakszervezetek és az egyetem vezetése nagyrészt egyetértett, kivéve az alkotói szabadság kérdését.

**4. Szervezeti kérdések (Horváth Csaba)**

A BTK-n alulról jövő kezdeményezéssel a BTK főbizalmija visszahívását kezdeményezték. A taggyűlés összehívásával, a szavazás lebonyolításával és érvényességével kapcsolatban éles vita alakult ki. A visszahívás okainak megalapozottságát és tényét senki nem vitatta, a visszahívás - SZMSZ-ben nem szabályozott – módjának megválasztását azonban a jelenlévők többsége kritizálta. Horváth Csaba elnök javaslata, hogy a szavazás érvényességét egy független szakértővel, szakjogásszal vizsgáltassák ki. A szakértő munkadíját az FDSZ fizeti. A javaslat szavazásra lett bocsájtva, melyet a közgyűlés egyhangúlag elfogadott.

Kosaras Attila beszámolt a jóléti tárgyalásról. A jóléti alapból keletkezett maradvány differenciáltan még decemberben kifizetésre kerül a dolgozóknak. 3469 ember részesül az összegből.

Javaslat, hogy tagonként négy darab szájmaszkot ajándékozzon a szakszervezet még az idei évben. A Bizalmi Testület a javaslatot egy ellenszavazattal elfogadta.

**5. Az év végi programok (Schaffné Nepel Andrea)**

Az év végére tervezett programokból a Mikulás ünnepség sikeresen lezajlott, a szegedi Adventi kirándulás első napján - december 05-én – 23 fő vett részt, a második napjára - december 12-e – 41 fő jelentkezett.

A záró BT-re - december 10-e – a hidegtál meg van rendelve, a nyugdíjas Adventi vacsorára 57 fő jelentkezett.

Az FDSZ elnöksége a BT tagjainak egyetértésével a járványhelyzetre való tekintettel a záró BT és a nyugdíjas Adventi vacsora est megtartását nem javasolta. A BT szavazata alapján – egyhangú nem – a két program nem kerül megrendezésre.

A 2022. január 29-ére megvásárolt VALAHOL EURÓPÁBAN c. előadásra a jegyek felvételére és kiosztás módjának megbeszélésre január elején kerül sor.

**6. Egyebek**

nincs

Az Elnök úr mindenkinek KELLEMES ÜNNEPEKET és BOLDOG ÚJ ÉVET kívánt.

Az ülést bezárta.